google/wiki40b huggingface dataset:
Keiserkåpe

Utseende

En ganske stor (vingespenn 53 – 65 mm) og kraftig sommerfugl, oversiden er oransje med svarte flekker og striper, som er typisk for perlemorvingene. Hunnen har vanligvis et grønnlig fargeskjær. Kroppen er ganske kraftig med korte, gylne hår, hodet stort med store fasettøyne, sugesnabelen velutviklet, labialpalpene forholdsvis lange, spisse ytterst, fremover- og oppoverrettede. Antennene er omtrent halvparten så lange som forvingene, med en markert antenneklubbe, i spissen gule. Forvingen er avrundet trekantet, oransje med svarte flekker. Hos hannen har flekkene i midten av vingen grodd sammen til lengdestriper. Bakvingen er bred og avrundet, med bølgete ytterkant. Forvingens underside ligner oversiden, men grunnfargen er litt blekere, de mørke flekkene mindre og de næmrest vingespissen er grønne. Bakvingens underside er grønn med diffuse, sølvfargede tverrbånd, uten sølvfargede flekker. Slik skiller den seg fra alle andre norske perlemorvinger. Egget er gulaktig, kjegleformet med tvert avskåret topp, med 25 lengderibber. Larven er sylindrisk, brun, kledt med lange, forgrenede, lyse torner. De to fremste tornene er lange og fremoverrettede, og ligner på følerhorn. Puppen er gråbrun med svartbrunt nettmønster.

Levevis

Larvene lever på forskjellige arter av fioler (Viola spp.). Hunnen legger ikke egg på vertsplantene, men på trestammer i barksprekker, og de nyklekte larvene må selv finne veien fra treet til fiolene på bakken. De voksne sommerfuglene flyr i juli – august, mest i skogkanter og i kulturlandskap med en mosaikk av skog og åpne områder. De unngår helt åpne, vindutsatte områder. Egnete steder bør ha rikelig med blomster der sommerfuglene kan suge nektar, spesielt tistler og blåknapp er gunstige. Larven klekkes om høsten, men det eneste den spiser før den gjør seg klar til å overvintre, er eggeskallet. Så spinner den seg inn i et hylster der den overvintrer, og neste vår kryper den ut på leting etter fioler.

Utbredelse

Keiserkåpen finnes over det meste av Europa og de nordlige delene av Asia, men mangler i det nordligste Europa og ved middelhavskysten. I Norge forekommer den langs kysten vestover til Vest-Agder.
Nueva Ecija

Navnet Nueva Ecija

Ecija er en liten by i Andalucía i Spania.

Språk

Gjennom provinsen går en språkgrense mellom ilokano (nord) og tagalog (sør). Små grupper av urfolket aetaene holder til i fjellene, og har andre språk.

Politisk inndeling

Nueva Ecija er delt i 5 cities (bykommuner) og 27 municipalities (landkommuner).
Oryctes gnu

Utseende

En stor (i alle fall opptil 63 millimeter), avlang, halvmatt, brunsvart hornbille. Kroppsformen er sylindrisk og nokså avlang. Hannen har et langt, krumt horn i pannen. Pornotum er kraftig uthulet foran, på toppen av uthulingen med et par korte tenner. Hunnen har også horn hos denne arten, men det er noe mindre enn hos hannen. Dekkvingene er kraftig, noe rynkete punkterte. Larven er gulhvit og opptil 10 centimeter lang når den er utvokst. Arten ligner mye på den mer utbredte Oryctes rhinoceros, men er større.

Levevis

Larvene lever av råtnende plantedeler ned i jorda, og er regnet som harmløse.

Utbredelse

Arten er utbredt i Sørøst-Asia (Malaysia, Vietnam, Filippinene).
Blue Bird (sang)

Charts

Singelen debuterte rett som nummer #1 på den Japanske hittlisten "Oricon". Den solgte hele 104,268 flere kopier enn plass nummer to #2 den første uken. Singelen debuterte også som nummer #1 på iTunes Japan, den sikret seg også #2 plassen på United World Charts og ble dermed mestselgende singel fra Hamasaki i 2006.
Kortnebbskarv

Beskrivelse

Kortnebbskarven er 56-58 cm. lang. Den har fått sitt navn på grunn av sitt nebb på 3 cm. Den har tre underarter, M. m. melanoleucos, M. m. brevicauda og M. m. brevirostris. Det finnes flere varianter av arten, deriblant melanistiske varianter og skarver med svarte nebb.

Habitat

Kortnebbskarven lever nær vannforekomster som innsjøer, laguner, elvemunninger, sumper og kystlinjer. Den finnes i New Zealand, Fastlands-Australia og Tasmania, Indonesia, Ny-Guinea og Malaysia. Den finnes også på flere øyer i området.

Hekking

Hekkingen skjer sør i Australia og i New Zealand. Reiret er bygget av greiner og blader og plasseres i eukalyptus-trær som står i vannet. Den legger fire eller fem egg.
Define

Define er en norsk hårpleieserie lansert i februar 2002. Define ble lansert med målsetningen om å tilby forbrukerne hårprodukter i dagligvarehandelen med samme kvalitet som produkter i frisørsalonger.

Frisørteam

Merket har siden starten hatt et tett samarbeid med norske frisører. I utviklingen av Define rekrutterte Lilleborg et frisørteam ledet av Lise Holm-Glad. Frisørteamet bistår i utviklingen og testingen av nye produkter, og det er mange av dagens medlemmer som har vært med helt siden starten, blant annet lederen Lise Holm-Glad.

Produkter

Define tilbyr produkter innen både sjampo, balsam og styling. Dagens produktportefølje inkluderer sjampoer og balsamer for glansfullt hår, voluminøst hår, skadet hår m.m. Produktene produseres i all hovedsak på Lilleborg sin fabrikk Ello i Kristiansund.
Smuget

Smuget (etablert i mai 1985, konkurs 2011) var et serveringssted og kulturhus som fra 1992 holdt til i Rosenkrantz gate 22 i Oslo.  Smuget ble etablert av  Gunnar Simonsen  og interiørarkitekten Eva Mellqvist og holdt opprinnelig til i Kirkegata 34.
De drev også en tid Club Remember på Karl Johans gate. De sto på, og da Down Town stengte i 1985, sto de klare til å åpne Smuget, og fikk mange gjester fra DT med seg som en god start. De var selv godt kjent på DT.
Simonsen hadde sammen med Anders Hoff siden 1970 drevet jazzklubben Pingvin i Drøbak. Denne (klubbkonseptet) ble flyttet til hjørnet Teatergata/Akersgata i Oslo i 1976 med Sex Pistols som artister og Mellqvist ble med omtrent på denne tida. Stedet ble i 1990 nevnt blant verdens fremste musikkscener av det amerikanske TV-programmet Rich'n Famous, der hadde utviklet seg seks barer, restaurant- og cafeavdeling, discotek og to scener.  
Smuget flyttet i 1992 til Rosenkrantz' gate på en tid da klubben hadde 5 000 medlemmer, og man videreførte Darwin P. (vin og delikatesse), LilleMaud  (glad musikk) og Diderik (disco).  Etter at Simonsen døde i 1998 drev Mellqvist det frem til 2002, da det ble solgt til Terje Vallestad (fra Café Sting i Stavanger) og Knut Hovind (fra Stageway Teater i Oslo).  I 2004 ble det kjøpt av Trond Myhre & Trond Lie (eventselskap). Smuget stengte dørene før påske 2011 og ble begjært konkurs den 28. april 2011. De siste årene var Smuget Invest selve morselskapet, mens Smuget Konsert og Smuget Drift var datterselskap inntil sistnevnte ble fusjonert inn i 2009. Eierskapet de siste årene var Smugleseren 51 prosent, Trond & Trond Invest 39 prosent og Elektroteknikk 10 prosent. 
Av band som spilte her var  Prince, Bruce Springsteen, Def Leppard, Randy Crawford, AC/DC, Alice Cooper, Guns N' Roses, Peter Gabriel, Mick Jagger, Michael Bolton, Paul Young, Lisa Stansfield, Stevie Wonder, Eric Clapton, Toto og Maria Carey. Også har Great White og L.A. Guns spilt på Smuget. De siste årene før det økonomiske sammenbruddet ble også TV-programmet Torsdagsklubben sendt herfra.
Tante Marie School of Cookery

Tante Marie School of Cookery er en skole for kokker og servitører som ligger i Woking, Surrey i Sørøst-England.
Skolen ble grunnlagt i 1954 av den anerkjente kokken og forfatteren Iris Syrett som ble den første rektoren på denne kokkeskolen. Iris Syrett døde i 1964 og da ble Wendy Majerowicz utnevnt til rektor. Tante Marie School of Cookery tilbyr flere forskjellige kokkekurs som varierer i lengde fra 1 og 2 dager og opp til ett helt år. De som begynner ved denne skolen må fullføre ett helt semester på ett år for å kunne bli tildelt det profesjonelle Cordon Bleu diplomet.
Denne skolen er den eldste uavhengige kokkeskolen i hele Storbritannia. Tante Marie var også den første kokkeskolen i Storbritannia som kunne tilby en Cordon Bleu Diploma. Skolen er blitt anerkjent som en av verdens ledende uavhengige leverandører av kulinariske trening. I april 2008 ble Tante Marie kjøpt opp av skolens daværende assisterende rektor Andrew Maxwell i samarbeid med mesterkokken Gordon Ramsay Holdings og Lyndy Redding som tidligere hadde utdannet seg ved kokkeskolen og blitt tildelt et Cordon Bleu Diplom etter endt kurs.
Chicago Fire Department

Chicago Fire Department (CFD) er Chicagos kommunale brannvesen og ambulansetjeneste. CFD er USAs nest største brannvesen etter Fire Department of the City of New York, målt etter antall uniformerte brannkonstabler, og det største i Midtvesten. Det er også et av landets eldste store brannvesen, og ble etablert i 1858.
Etaten har 4 314 uniformerte brannkonstabler og 619 ambulansearbeidere. Ellers består CFDs kapasiteter av 98 stasjoner, 96 pumpebiler, 61 stigebiler, 4 redningsbiler, 75 ambulanser, 2 helikoptere og 2 brannbåter.
CFD er kjent for å holde fast ved tradisjoner. Blant annet bruker brannkonstablene gammeldagse, gummierte frakker og tradisjonelle brannstøvler som er brettet ned ved kneet. Brannbilene er røde, men med et sort felt på øvre del, som har sin bakgrunn i farven på kalesjen på de eldste brannbilene.
Linyi (Yuncheng)

Linyi (kinesisk: 临猗县; pinyin: Línyī Xiàn) er et fylke i provinsen Shanxi i Folkerepublikken Kina. Det er del av byprefekturet Yuncheng.
Befolkningen var på 547 117 innbyggere i 1999.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Dragoneutes

Utseende

Middelsstore (ca. 25 millimeter), avlange, blanke, mørkbrunlige trebukker. Antennene er tynne, i lengde fra en tredjedel til litt over halvparten av kroppslengden. Pronotum er avrundet uten tenner på sidene. Dekkvingene er parallellsidige, rundet i spissen. Beina er nokså korte.

Utbredelse

Slekten er utbredt i det sørlige Sør-Amerika, nord til Bolivia.
Kazuya Maekawa

Japans herrelandslag

Kazuya Maekawa spilte 17 landskamper for Japans herrelandslag.
Larry David

Seinfeld

I 1989 slo Larry David og stand-up-komiker Jerry Seinfeld seg sammen for å lage NBCs The Seinfeld Chronicles (senere omdøpt til Seinfeld). David dukket opp av og til på episodene, men ble aldri kreditert og programmets berømte George Costanza var basert på Larry David selv. Larry David forlot Seinfeld-produksjonen etter dens syvende sesong, men returnerte for å skrive finale-episoden i sesong ni to år senere. Og selv om han sluttet å skrive manus for serien, ble hans funksjon som ledende produsent opprettholdt ettersom den definerte serien.
Seinfelds enorme suksess gjorde skaperne Larry David og Jerry Seinfeld til mangemillionærer, og David har tjent godt over 2,5 milliarder kroner på Seinfeld alene. David ble også nominert til Emmy Awards hele 19 ganger for sitt bidrag til Seinfeld.

Curb Your Enthusiasm/Ingen Grunn Til Begeistring

I 2000 startet den suksessrike kabel-kanalen HBO å sende Larry Davids Curb Your Enthusiasm, et særegent show som bruker enkle ideer og improvisert dialog som basis. Serien er hyllet av både fans og kritikere. Serien bruker en del av den samme oppbygningen og tar opp mange like temaer som Seinfeld gjorde, men på en litt annen måte. På grunn av HBO kunne David nå lage episoder som hadde langt mer kontroversielle og ettertrykkelige temaer og bruke et sterkere ord. Serien handler om Larry Davids liv etter Seinfeld og situasjonene han kommer opp i, noe som nærmest hver gang ender i at han ødelegger for alt og alle rundt seg. Viktige biroller er Davids kjærlige kone Cheryl (spilt av Cheryl Hines), hans manager og beste venn Jeff (spilt av Jeff Garlin) og Jeffs kone Susie (spilt av Susie Essman). Mange kjendiser dukker opp i løpet av serien, blant annet Richard Lewis, Wanda Sykes, David Schwimmer, Ben Stiller, Ted Danson og Michael J. Fox
I 2004 ble Curb Your Enthusiasm kreditert for å ha hjulpet en Los Angeles mann, Juan Catalan, å gå fri fra mord. Catalan var arrestert for mord, men nektet dette og fortalte at han var på en baseball-kamp mens mordet skulle ha skjedd. Under kampen ble en Curb Your Enthusiasm-episode spilt inn på Dodger Stadium som inneholdte bilder av Catalan og hans datter. Da dette kom frem, gikk Catalan fri. I en kommentar i avisen New Yorker sa David at nå kunne han fortelle folk at han har gjort en god ting i livet.
Det var forøvrig spekulasjoner om serien skulle rundes av etter sesong fem, men showet returnerte 9. september 2007 og gikk inn i sin sjette seong. Sesong sju hadde premiere 20. september 2009. Den åttende sesongen hadde premiere på HBO i 2011.
Tom Wilhelmsens Opera og Ballettpris

Tom Wilhelmsens Opera og Ballettpris er en årlig pris fra skipsreder Tom Wilhelmsens stiftelse.
Prisen ble først delt ut i 2009, og utdelingen foretas ved åpning av Den Norske Opera & Balletts høstsesong. Prisen er for faglig videreutvikling for personer innen opera eller ballett i Norge, og som allerede har gjort en fremragende kunstnerisk eller administrativ innsats. Prisen er på 500 000 norske kroner, og kan tildeles en eller to personer.
Knud Graah

Utmerkelser

I 1873 ble Graah utnevnt til ridder av St. Olavs Orden og han ble kommandør av 2. klasse i 1891. Han var også ridder av Vasaordenen.
Juli (band)

Historie

I 1990-årene begynte Simon Triebel, Jonas Pfetzing og Dedi Herde å spille engelskspråk musikk under navnet Sunnyglade. Deres første sangerinne var Miriam Adameit, trommeslager var Martin Möller. Disse fem musikerne tok opp et album, Pictures Of My Mind, i 1998. Senere kom Eva Briegel og Marcel Römer til som nye medlemmer.
Etter et opphold i Berlin avgjorde bandet i 2001 å løse opp gruppa Sunnyglade og gi opp deres engelskspråklige materiale og å skrive musikk på tysk. De kalte seg Juli etter en sang av det berlinske band Tex. I 2003 fikk de deres første platekontrakt med Universal Music og tok opp debutalbumet Es ist Juli.
Albumet og debutsingelen Perfekte Welle, som begge kom ut sommeren 2004, var en stor suksess i Tyskland, Østerrike og Sveits. Sammen med Wir sind Helden og Silbermond, Juli var en av flere tyskspråklige Popmusikkpop- og rockgrupper som slo igjennom i disse årene. I juli 2005 spilte de på Live 8 i Berlin. Etter fem singler og mange konserter dro de tilbake til studio for at ta opp deres andre album. 
Også det nye albumet Ein neuer Tag, som kom ut i oktober 2006, slo an. I 2007 spilte bandet bl.a. på Live Earth i Hamburg, slapp en single med den amerikanske bandet Dashboard Confessional og produserte deres første konsertalbum og DVD. Etter den siste turneen i november 2007 tok de en lang pause med kun få konserter i mer enn to år. I juli 2010 ble det kjent at deres tredje album In Love skulle komme ut i 2011.
Maindroniidae

Utseende

Svært avlange, mørkt fargede urinsekter uten skjell på kroppen.

Levevis

Artene i denne familien lever bare ved kysten av tørre områder. De er funnet mellom oppskylte alger på strender.

Utbredelse

Familien er kjent fra Midtøsten, Peru og Chile.
Nobody's Perfect

Sporliste

Alle låtene er skrevet av Ian Gillan, Ritchie Blackmore, Roger Glover, Jon Lord og Ian Paice, unntatt hvor annet er notert.
Binomialkoeffisient

Divisorer til binomialkoeffisienter

Primtallsdivisorer til C(n, k) kan tolkes som følger: Hvis p er et primtall og r er den høyeste eksponenten slik at slik at  er delelig med C(n, k), da er r likt antallet naturlige tall j slik at brøkdelen av  er større enn brøkdelen av . Særskilt er C(n, k) alltid delelig med n/gcd(n, k).

Generalisering til q-serie

Binomialkoeffisienten har en q-analog generalisering kjent som Gauss-binomet.
Gulhodefly

Utseende

Et middelsstort (vingespenn 37 – 43 mm), brungrått nattfly. Forvingene er mørkt brungrå med litt lysere, svartkantede nyre- og ringmerker, men en svart strek mellom dem, også litt svart på innersiden av ringmerket. Ytre mellomlinje, som danner den ytre grensen for vingens midtfelt, er lys og jevnt buet, ellers er tegningene utydelige. Bakvingen er brungrå.

Levevis

Larvene lever på ulike urter, blant andre tvetann (Lamium album). De voksne sommerfuglene flyr i juli.

Utbredelse

Den er utbredt over hele den palearktiske økosonen. I Norge er den bare funnet i Østfold, Buskerud og Vestfold. Den er listet som sårbar (VU) i den norske rødlisten fra 2015.
Ledu

Ledu (kinesisk: 乐都县; pinyin: Lèdū Xiàn) er et fylke i prefekturet Haidong i provinsen Qinghai i Folkerepublikken Kina.
Befolkningen var på 290 904 innbyggere i 1999.

Samferdsel

Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Stranges stiftelse

Stranges Stiftelse ligger i Klostergaten 28 i strøket Nøstet i Bergen og er en av byens «milde stiftelser».
Rådmann Strange Jørgensen opprettet i 1609 et fattighus for kvinner. Som 7/8 av bygningene i Bergen, forsvant også Stranges bygning i bybrannen 19. mai 1702. Kort tid etter ble et nytt bygg oppført, men dette forfalt og ble revet. Nåværende bygg ble oppført i 1751. Bygningen er i hovedform lik hospitalsbygningen på St. Jørgens Hospital: et stort åpen rom med sovekammer i to etasjer på begge sider.
Fattighuset Stranges Stiftelse ga i 1751 rom til 31 beboere, det vil si at det lå to personer i hvert sovekammer. Senere ble antallet beboere redusert til 15. Bygningen beholdt sin opprinnelige bruk fram til 1972, og følgelig er interiøret er svært godt bevart. Stranges Stiftelse er formelt ikke vedtaksfredet av Riksantikvaren, men i 1975 ble det inngått en avtale om at bygget skal behandles som om det var fredet.
Fortidsminneforeningen overtok eiendommen i 1972, og bygget fungerer i dag som sekretariat for Fortidsminneforeningen i Bergen og Hordaland.
På folkemunne ble det tidligere omtalt som «Busthuset».
Mispila

Utseende

Små til middelsstore, brun- eller gråspraglete trebukker, dekkvingene oftest med tegninger. Antennene er nokså kraftige og vanligvis lengre enn kroppen. Pronotum har omtrent rette sider uten tenner. Dekkvingene er nesten parallellsidige.

Levevis

Disse billene har larver som lever i død ved.

Utbredelse

Slekten er utbredt i Sørøst-Asia, fra India i vest til Ny-Guinea i øst.
Oldenborrer

Utseende

Små til ganske store (de fleste mellom 5-50 millimeter) biller med avlang kroppsform. På farge er de gjerne mer eller mindre brunlige, ofte med hvite flekker. Hodet er mer eller mindre firkantet med fint randet forkant, antennene ender i noen lange blader (lameller), disse er særlig påfallende hos hannene. Pronotum er forholdsvis flatt, uten påfallende utvekster. De fleste artene har velutviklede flygevinger og lange dekkvinger som dekker disse, men ofte ikke de ytterste leddene av bakkroppen. Undersiden er ofte helt eller delvis kledt med lange hår. Beina er nokså kraftige, leggene (tibiae) med noen tenner på yttersiden.
Larvene er C-formede (scarabaeiforme), vanligvis med tynn og delvis gjennomsiktig hud. De har kraftige kjever og korte bein.

Levevis

Larvene lever i ofte to år, og lever av røttene på mange ulike planter. Eggene legges i flere omganger i jorden. For de artene som lever i kaldt klima overvintrer larvene ved å trekke seg ned i jorden under frostlaget. Neste vår kommer de opp og eter videre eller klekker til  voksne biller.
De voksne billene er oftest skumrings- eller nattaktive og kommer gjerne til lys. De er planteetere, mange eter blader men det er også en del som lever av pollen.

Skadedyr

Flere arter av oldenborrer kan gjøre betydelig skade ved at larvene eter planterøtter. I Nord-Europa er det særlig plener og andre hageanlegg som er utsatt. Størst skade forårsaker ofte fugler, som graver opp plenen for å spise larvene. Når skaden er oppdaget, er plenen ødelagt. Hageeiere kan bli rammet i fire år.
Grevlinger er glad i oldenborrelarver og kommer om natten og eter dem. Voksne biller av de nordeuropeiske artene klekker i mai og lever av blader på løvtrær. Noen arter kan gjøre en del skade som voksne, særlig på prydplanter, men de er vanligvis ikke så tallrike at skaden blir stor.
Det forekommer tre arter som kan gjøre skade i Norge: kastanejoldenborre, sankthansoldenborre samt hageoldenborre (sistnevnte hører imidlertid ikke til gruppen Melolonthinae). Den siste kan bli bekjempet med nyttenematoder. Det er små rundormer som lever naturlig i jorden. De tar livet av larvene etter kort tid. De to øvrige artene kan ikke bekjempes på denne måten.
Siden 1999 har det blitt registrert flere angrep enn normalt i Norge, især på Sørlandet og Østlandet. På den andre siden har vanlig oldenborre (Melolontha melolontha), som tidligere var et beryktet skadeinsekt, gått så mye tilbake i store deler av Europa at den i dag er regnet som sjelden mange steder.

Utbredelse

Gruppen er utbredt over hele Jorda bortsett fra polområdene. I Norge forekommer de bare i de sørligste landsdelene.
Gummikule

Gummikuler er en type ammunisjon med prosjektil av gummi.
Kuletypen er utviklet for å minske risikoen for dødelige skader på personer som blir truffet av prosjektilene. Annet materiale som blir anvendt i liknende ammunisjon er blant annet tre og plast, men disse er dødelige på kort hold. Gummikuler blir anvendt av politi og militære i enkelte land mot demonstrerende sivilbefolkning.
Feilernæring

Feilernæring innebærer at vi får for lite eller for mye av noen næringsstoffer, for eksempel vitaminer eller jern. Risikoen for feilnæring øker når mer enn 10 % av energien kommer fra raffinert sukker. Slik feilernæring kan føre til at det blir for lite jern eller andre mineraler og vitaminer i kostholdet.
Ifølge Verdens helseorganisasjon er sult og feilernæring de største enkeltstående truslene mot verdensbefolkningens helse og feilernæring er den største enkeltstående faktor ved barnedødelighet.
Turrelva

Planer for kraftutbygging

Det ble i 2010 sendt inn konsesjonssøknad til NVE fra Småkraft AS om å regulere Turrelva og bygge Turrelva kraftverk I og II, samt tilhørende kraftlinjer.
Turrelva I kraftverk er planlagt med inntak fra en 50 meter lang betongdam over Turrelva på kote 286 og utløp nede ved fjorden. Kraftverket er planlagt med en ytelse på 5,0 MW og en estimert årlig middelproduksjon på 13,3 GWh. Den berørte elvestrekningen vil bli på 900 meter. Det planlegges en anleggsveg fra fjorden og opp til kraftverket. Kraftverket vil ligge i utkanten av et større inngrepsfritt naturområde, med flere automatisk fredede samiske kulturminner. Det er ventet at prosjektet vil få middels til stor negativ konsekvens for kulturminner, og middels negativ konsekvens for landskap og biologisk mangfold.
Turrelva kraftverk II planlegges med inntak fra en 30 meter lang og 5 meter høy betongdam nedenfor samløpet av hovedelva fra Gjømmerdalsbreen og sidebekk fra sør. Utløp vil bli ved kote 330 et stykke lenger ned i elva. Det planlagte kraftverket skal ha en ytelse på 4,5 MW og en det er estimert en middelproduksjon på 12,0 MWh per år. Den berørte elvestrekningen vil bli på 900 meter. Landskapet i området er av stor til middels verdi, og det er tre rødlistede fuglearter i området. Området er derfor vurdert til å ha stor verdi for biologisk mangfold, middels verdi for flora og fauna, stor verdi for kulturminner og kulturmiljø og middels verdi for reindrift. For terrestrisk biologisk mangfold vil konsekvensen bli stor til middels negativ. For landskap, flora og fauna blir konsekvensen middels negativ.
Av positive effekter beskriver søkeren blant annet miljøvennlig energiproduksjon og lokal verdiskapning, samt skatter til det offentlige. Imidlertid er det flere prosjekter for småkraftverk i Ullsfjorden, og av Naturvernforbundet er disse vurdert til å være noen av de mest kontroversielle i Norge. Det er også flere lokale interessenter som har vært negative til planene.

Innstilling fra NVE

NVE har i sin søknadsbehandling sett denne utbyggingen i sammenheng med søknadene om regulering av Stordalselva, Skogneselva og Ritaelva i samme område. NVE har gjort sin innstilling til Olje- og energidepartementet i januar 2013, og anbefaler ikke at Turrelva kraftverk II blir bygget. Derimot anbefales Turrelva kraftverk I.
Sundfjorden

Sundfjorden (også kalt Sundfjordvågen) er en sidearm av Lygrespollen i Fusa kommune i Midthordland i Hordaland fylke. Austefjorden og Lygresfjorden er de andre armene av Lygrespollen.
Sundfjord er en av grunnkretsene i Fusa.